རྒྱལ་སྤྱིའི་བོད་དོན་ལས་འགུལ་ཁང་གི་རྒྱལ་ཚོགས་འབྲེལ་མཐུད་པ་དང་སྡེ་ཚན་གྱི་འཛིན་སྐྱོང་ངེས་སྟོན་པ་སྐུ་ཞབས་ལགས་ཀྱིས་ཁ་ས་རྒྱལ་སྤྱིའི་སྤྱི་ཚོགས་ཀྱི་ངོས་ནས་རྒྱ་ནག་གི་ལན་འདེབས་བྱེད་སྟངས་ལ་རྩོད་ལེན་མ་བྱས་པ་མ་ཟད་རྒྱལ་ཁབ་ཁག་ཅིག་གིས་རྒྱ་གཞུང་གི་བྱེད་སྟངས་ལ་རྒྱབ་སྐྱོར་གྱི་རྣམ་པ་བསྟན་པ་ནི་སེམས་འཚབ་ཆེན་པོ་སྐྱེས་གཞི་ཞིག་ཡིན་སྐོར་གསུངས་པ་དང་འབྲེལ།ད་རེས་རྒྱལ་ཚོགས་ནང་རྒྱ་ནག་ལ་བཏང་བའི་འདྲི་རྩད་དེ་དག་བོད་དང་ཤིན་ཅང་།དེ་བཞིན་རྒྱ་རིགས་འགྲོ་བ་མིའི་ཐོབ་ཐང་རྩོད་ལེན་པའི་གནད་དོན་ཁོ་ན་མ་ཡིན་པར།འགྲོ་བ་མིའི་ཐོབ་ཐང་ལ་གུས་རྩི་རྩ་བ་ནས་མེད་པའི་རྒྱ་ནག་གི་དབང་ཆ་གཅིག་བསྡུས་རིང་ལུགས་ཀྱི་སྒྲོམ་གཞི་དེ་རྒྱལ་སྤྱིའི་ཁྲོད་ཁྱབ་སྤེལ་འགྲོ་བཞིན་པའི་གནད་དོན་ཞིག་ཀྱང་ཆགས་ཀྱི་ཡོད་པ་ཐེར་འདོན་གནང་འདུགརྩ་བའི་ཐེངས་འདིའི་དུས་བཀག་བསྐྱར་ཞིབ་ཐོག་སྐུ་ཞབས་ལགས་ཀྱིས་གཙོས་པའི་རྒྱལ་སྤྱིའི་ཁྲོད་བོད་དོན་རྒྱབ་སྐྱོར་ཚོགས་པ་འདྲ་མིན་གྱི་ཚོགས་མི་ལས་གྲུབ་པའི་བོད་དོན་ཞུ་གཏུགས་ཚོགས་པའི་ཚོགས་མི་ཁག་ཆེད་མངགས་ནང་དུ་བསྐྱོད་དེ་རྒྱལ་ཚོགས་ཀྱི་གལ་ཆེའི་ལས་རིམ་དེའི་ཐོག་ལྷན་བཞུགས་གནང་ཡོད་པ་མ་ཟད།བོད་མིའི་སྒྲིགས་འཛུགས་ཕྱི་དྲིལ་དྲུང་ཆེ་གཉིས་ཀྱི་སྣེ་ཁྲིད་པའི་རུ་ཁག་ཞིག་ཀྱང་ལས་རིམ་དེའི་ཆེད་དུ་ནང་དུ་ཆེད་ཕེབས་གནང་ཡོད་པ་དང་།ཁ་ས་བོད་མིའི་སྒྲིག་འཛུགས་ཀྱི་གཞུང་འབྲེལ་བརྙན་འཕྲིན་དྲ་ལམ་བརྒྱུད་ཕྱི་འབྲེལ་དྲུང་ཆེ་དག་པོ་བསོད་གནམ་ནོར་བུ་ལགས་ཀྱིས་ཐེངས་འདིའི་དུས་བཀག་བསྐྱར་ཞིབ་སྐོར་དགོངས་ཚུལ་ཞིག་གསུངས་འདུག